section_heading: Povijest
paragraph_text: Cerro Porteño je osnovan 1. listopada 1912. od strane Susana Núñeza i skupine mladih ljudi. U vrijeme osnutka situacija u Paragvaju je bila napeta između dviju vodećih političkih stranaka, Partido Colorado (Colorado stranka) i Partido Liberal (Liberalna stranka). Zbog napetosti, osnivači kluba odlučili su koristiti boje obiju stranaka, crvenu (Colorados) i plavu (Liberales), kao boje kluba kao simbol zajedništva i prijateljstva između paragvajaca. Kasnije se počela koristiti i bijela boja za gaćice.